Tojikiston Prezidenti Samarqandga tashrif buyurdi

Davlat tashrifi bilan mamlakatimizda bo`lib turgan Tojikiston Respublikasi Prezidenti Emomali Rahmon 18 avgust kuni Samarqand shahriga keldi.
Samarqand xalqaro aeroportida oliy martabali mehmonni hukumat vakillari kutib oldi. Bu haqda O`zbekiston Respublikasi Prezidenti Matbuot xizmati xabar qilmoqda.
Tashrif davomida Islom Karimov va Amir Temur maqbaralarini ziyorat qilish, Ulug`bek rasadxonasi, Afrosiyob muzeyi, Registon majmuasi va boshqa tarixiy yodgorliklarni tomosha qilish rejalashtirilgan.